ଏଟିଏମ୍ରେ ବାଲାନ୍ସ ଚେକ୍ କରାଇଦେଇ ଲୁଟିନେଲେ ୨.୪ ଲକ୍ଷ\t January 24th, 16:27 PM January 24th, 16:27 PM\nଜୟପୁର,୨୪।୧(ନି.ପ୍ର.)ଜୟପୁରରେ ଏଟିଏମ୍ କାର୍ଡ଼ ପିନ୍ ହାତେଇ ଚଞ୍ଚକତାର ସହ କେତେ ଜଣ ଯୁବକ ୨ ଲକ୍ଷ ୪୦ ହଜାର ଟଙ୍କା ଲୁଟିନେଇଛନ୍ତି। ଏନେଇ ଟାଉନ ଥାନାର ଦ୍ୱାରସ୍ଥ ହୋଇଛନ୍ତି କିଆବନ୍ଦ ସାହିର ଆର. ସତ୍ୟନାରାୟଣା । ସୂଚନା ଅନୁଯାୟୀ ସତ୍ୟନାରାୟଣା ଏଟିଏମ୍କୁ ବାଲାନ୍ସ ଚେକ୍ କରିବା ପାଇଁ ଯାଇଥିଲେ। କାଉଣ୍ଟରେ ସେ ପାଖରେ ଥିବା ଯୁବକମାନଙ୍କୁ ଏଟିଏମ୍ କାର୍ଡ ଓ ସିକ୍ରେଟ ନମ୍ବର ଦେଇ ବାଲାନ୍ସ ଚେକ୍ କରିଦେବା ଲାଗି କହିଥିଲେ। ଯୁବକମାନେ ଚେକ୍କରି ୨ ଲକ୍ଷରୁ ଅଧିକ ଟଙ୍କା ଥିବା କହି କାର୍ଡ଼ ଫେରାଇ ଦେଇଥିଲେ। କିନ୍ତୁ ସେମାନେ ଅତି ଚଞ୍ଚକତାର ସହ ସତ୍ୟନାରାୟଣାଙ୍କ ଆକାଉଣ୍ଟରୁ ୨ ଲକ୍ଷ ୪୦ ହଜାର ଟଙ୍କା ଲୁଟି ନେଇଥିଲେ। ଏନେଇ ସତ୍ୟନାରାୟଣା ଟାଉନ ଥାନାରେ କୃଷ୍ଣ ଚୌଧୁରୀ, ସନ୍ତୋଷ, ଝାଡ଼େଶ ଭତ୍ରା ଓ ଏନ୍. ମୋହନ ଜାବେଲଙ୍କ ନାମରେ ଅଭିଯୋଗ କରିଛନ୍ତି । ଅଭିଯୋଗ ପାଇ ୪୨୦ ଧାରାରେ ପୋଲିସ କେସ୍ ନଂ ୧୮/୧୯ରେ ମାମଲା ରୁଜୁ କରି ତଦନ୍ତ ଆରମ୍ଭ କରିଛି। ଟାଉନ ଥାନା ଅଧିକାରୀ ବାଲେଶ୍ୱର ଗିଧି ମାମଲାର ତଦନ୍ତ କରୁଛନ୍ତି।
